"Setswana Puo ya gae (HL)/P2 11 DBE/Ngwanaitseele 2019 NSC – Kaedi ya go tshwaya  Mo botshelong, go le gantsi re atlega le go fitlhelela maitlhomo a rona ka ntlha ya kemonokeng ya batho ba ba re dikaganyeditseng, gonne mabogo dinku a a thebana.  Rre Kgotle o ne a sa ikakanyetse a le esi gore Masego a mo direle tlotlo mo dingwageng tse pedi tse di tlang jaaka morutwana yo o tlaa bong a gaisitse barutwana botlhe, naga ka bophara.  Rre Kgotle o lemoga fa bokamoso jwa ga Masego bo ka bulega le go sedimoga le go feta fa a ka ya kwa Kgomokgomo ka fa tlase ga Rre Knox Selamolela.  Rre Selamolela ke mmana o o tswang kwa legodimong mo go Masego ka ntlha ya dipholo tsa gagwe tsa ngwaga le ngwaga tse di itumedisang. O kgona go itsalanya le balaodi ba mananeo a a thusang bana ba ba ithutang kwa diyunibesithing ka madi.  Fa Masego a le kwa Sedimosang, o tlaa bo a le gaufi le ditšhono tse di jalo ka ba ne ba sa batle go mo kgaola diphuka tsa go fofa. Seno ke sesupo sa go bontsha fa go atlega ga motho go sa laolwe ke maemo a a iphitlhelang a le mo go ona, mme e le ka ntlha ya kemonokeng ya batho ba bangwe ba o tshelang nabo gonne ngwana e le sejo a tlhakanelwa.  Masego o ne a senyegelwa ke isago e e phatsimang ka ntlha ya lefufa la tsala e bong Sannah, ka go mo naya bojalwa fa ba ne ba tsere leeto go ya dikgaisanong tsa mmino. O itharabologelwa a setse a beteletswe ke Ntsime ka ntlha ya fa a ne a gana go ratana nae.  Masego o feleletsa a imile, mme a busediwa gae gonne e ne e le moila go tsena sekolo o le moimana. Rraagwe o ne a galefa thata ka ntlha ya seemo seo, mme morago ga gore mogokgo a tsamaye, o ne a teketa Masego mo go maswe.  Le fa Masego a ne a kgaogelwa ke diphuka tsa go fofa, ga go a ka ga nna le sepe se se mo emang mo tseleng go fitlhelela maitlhomo a gagwe ka e ne e le ngwana yo o botlhale go fetisisa.  O ne a sotlega gonne a tshwanetse go tsoga mo mosong go le tsididi, e bile a patelesega go tsamaya mo lefifing go tshwara setimela se se yang kwa tirong ka maitlhomo a go direla morwae, mme a ne a diragatsa kopo ya ga rraagwe ya go tsenya Sello morwae sekolo.  Tshotlego e ya gagwe, e ne ya mo ungwela ka Sello o ne a rutega ya bo ya nna ngaka, mme a tsaya maikarabelo a go tlhokomela mmaagwe.  E le ruri lemorago le Masego a iphitlhetseng mo go lona ga le a ka la mo kgoreletsa ka gope mo go atlegeng ga gagwe gonne o ne a fenya mathata gammogo le dikgwetlo tse a neng a rakana natso mo botshelong jwa gagwe. [25]  Katlego ya gagwe ya ntlha ke go sa lemolole tshimo, mme a godisa ngwana, ya nna mothosetšhabeng a atlega a bo a isa mmaagwe moseja. Ka dinako dingwe ditshweetso tse o di tsayang, di tswela ba bangwe mosola. POTSO 11: DIPOTSO TSE DIKHUTSHWANE MASEGO – G Mokae 11.1 Rre Kgabo Motsepe/rraagwe Masego. (1) 11.2 Go kaiwa gore katlholo ya gagwe e ne e tshwantshanngwa le ya ga Jeso mo sefapaanong ka a ne a setse a totilwe ke loso, mme go sa kgonagale gore lo ka busetswa kwa morago. (2) Kwalololo e ileditswe Phetla"